Eesti Anestesioloogide Selts

**EAS JUHATUSE KOOSOLEKU PROTOKOLL**

Paide 26. august 2020

Juhatas Juri Karjagin

Protokollis Kerli Vijar

Võtsid osa: Raido Paasma, Kadri Tamme, Tuuli Metsvaht, Hans-Erik Ehrlich, residentide esindajana Fred Värsi

Puudus: Veronika Reinhard

**Päevakord:**

1. Pädevused
2. Sügisene seltsi seminar
3. Pühajärve talvelaager, üldkogu ja juhatuse valimine
4. HK ja tsentraalveenid
5. Töökohtade audit ja Terviseamet
6. HK audit LOR ja üldkirurgia teemadel
7. Kodulehe uuendamine
8. Seltsi arvel oleva raha võimalik investeerimine

**1. päevakorrapunkt:**

**Arutati:** Pädevusi ei ole vahepealsel ajal taotletud. Endiselt on arutlusel pädevuse kriteeriumite ümbervaatamine.

**2. päevakorrapunkt:**

**Otsus:** Kontaktseminari sel sügisel ei korralda.

**Arutati:** Proovime läbi viia seltsi koosoleku virtuaalselt. Hans uurib MS Teamsi, Kerli räägib Martin Padari ja Villem Niguga teemade osas. 4.09.-ks võiks olla teemad lukus, virtuaalse seminari kuupäevaks jääb 13.11.

**3. päevakorrapunkt:**

**Arutati:** Hetkel plaanime üritust teha, koht on broneeritud. Sõltuvalt olukorrast riigis otsustame novembris, kas kohtume Pühajärvel või peab üldkogu ja uue juhatuse valimised tegema elektroonselt. Kui juhatuse valimised toimuvad ainult elektroonselt, siis peab enne seda tegema üldkogu, et muuta valimisreglementi.

**4. päevakorrapunkt:**

**Kuulati:** Juri andis teada, et meie seltsi poolt on ettepanekud saadetud. HK on suhtlust sellel teemal vältinud ning nendepoolset vastust pole saadetud.

**Otsustati:** Ootame HK vastust edasi.

**5. päevakorrapunkt:**

**Arutati:** Selts on omalt poolt töö teinud (üldine kokkuvõte, tagasiside igale asutusele eraldi), aga Terviseamet ei ole.

**Otsus:** Juri Karjagin saadab Terviseametile järelpärimise.

**6. päevakorrapunkt:**

**Kuulati:** Juri Karjagin esindas seltsi kohtumisel, kus erialade (LOR ja kirurgia) esindajad ise otsustasid, et teevad operatsioonidest ja protseduuridest nimekirja, mida ei saa teha ambulatoorselt (ehk ravijuhu kestusega kuni 4 tundi), vaid peab tegema päevastatsionaarselt (ehk ravijuhu kestus üle 4 tunni, kuid ööseks läheb haige koju).

**Arutati:** Selts on selles teemas avaldanud arvamust, et haige haiglas viibimise kestvust ei saa siduda anesteesia kestvusega, vaid haige seisundiga haiglast lahkumisel.

**Otsus:** LOR ja üldkirurgia seltsid arutavad asja omakeskis nüüd edasi.

**7. päevakorrapunkt:**

**Kuulati:** Hans tegi kokkuvõtte arengutest uuel kodulehel ning võimalikest e-teenustest. Asjad edenevad hästi.

**8. päevakorrapunkt:**

**Otsus:** Raido teeb järgmisel koosolekul kokkuvõtte kõige parematest investeerimisvõimalustest seltsi arvel olevaga rahaga.

Järgmine juhatuse koosolek toimub 19.11.2020 kell 14.

Juri Karjagin Kerli Vijar

juhataja protokollija

/allkirjastatud digitaalselt/ /allkirjastatud digitaalselt/